Document ID: /roh_data/filtered/fineweb-2-filterrobots_roh.jsonl.gz/10010

Da las elecziuns parlamentaras en l’Australia na datti il mument anc nagin cler victur. La coaliziun da regenza conservativa dal primminister Malcom Turnbull ha pers surprendentamain blers sezs, entant che l’opposiziun da sanestra Labor ha gudagnà vitiers.
Tenor emprims resultats vegn la coaliziun sin 72 sezs, l’opposiziun sin 66. Uschia manchentan omaduas partidas la maioritad absoluta en il parlament cun 150 mandats.
Cun il resultat definitiv èsi da quintar fin mardi, cura che tut las vuschs a scrit èn er dumbradas or.
RR novitads 20:00